เรื่องร้องเรียน (กีดขวาง,ร้องเรียน,ถนน) วันที่ 2023-10-25 08:24:06 — แขวงบางคอแหลม เขตบางคอแหลม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044872

ขอให้แก้ไขปัญหา กรณีร้านค้าจำหน่ายสินค้าเบ็ดเตล็ดตั้งโต๊ะกีดขวางบนช่องทางถนน บริเวณบ้านเลขที่ .... ซอยสุดประเสริฐ 4 ถนนสุดประเสริฐ แขวงบางโคล่ เขตบางคอแหลม กรุงเทพมหานคร จุดสังเกตเข้าไปในซอยสุดประเสริฐ 4 ระยะทางประมาณ 50 เมตร แล้วให้เลี้ยวขวาตรงไปอีกประมาณ 100 เมตร จะพบกับบ้านลักษณะเป็นตึกแถว ตั้งอยู่ทางด้านซ้ายมือแถวแรก ซึ่งบ้านหลังที่เปิดเป็นร้านค้าจำหน่ายสินค้าเบ็ดเตล็ด จะอยู่ช่วงประมาณกลางๆ เนื่องจากผู้ร้องแจ้งว่า ร้านค้าฯดังกล่าว มีการจำหน่ายเครื่องดื่มแอลกอฮอล์ให้กับลูกค้า และนำโต๊ะ เก้าอี้มาตั้งบนถนน เพื่อให้ลูกค้านั่งดื่ม โดยจะนำโต๊ะมาตั้ง ตั้งแต่ช่วงเย็น ไม่ทุกวัน แล้วแต่เวลา แต่ล่าสุด วันที่ 20 ตุลาคม 2566 เวลาประมาณ 21.23 น.(วันที่ และเวลาที่แจ้งเรื่อง) ผู้ร้องพบเห็นว่าร้านค้าฯดังกล่าว ได้นำโต๊ะมาตั้งจำนวนประมาณ 2-3 โต๊ะ ให้บริการลูกค้านั่งดื่มแอลกอฮอล์ ซึ่งทำให้กีดขวางช่องทางการจราจร และสร้างความเดือดร้อนให้กับประชาชนในพื้นที่ ประกอบผู้ร้องเห็นว่าการจำหน่ายเครื่องดื่มแอลกอฮอล์ของร้านค้าฯ ในลักษณะนั้น ถือว่ามีความผิดตามพระราชบัญญัติควบคุมเครื่องดื่มแอลกอฮอล์ฯด้วย จึงประสงค์ให้หน่วยงานที่เกี่ยวข้องเข้าไปดำเนินการตรวจสอบ และแก้ไขปัญหาเดือดร้อนดังกล่าว ประสบปัญหามาเป็นระยะเวลาประมาณ 10 กว่าปี เบื้องต้นเคยมีการแจ้งเรื่องไปยังเจ้าหน้าที่ตำรวจพื้นที่หลายครั้งแล้ว และเคยแจ้งไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 แล้วด้วย


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata